Twm Cetyn

Band o Flaenau Ffestiniog oedd Twm Cetyn.

Yr aelodau oedd:
 Marc Williams, llais;curiad.org; adalwyd 7 Mai 2017.
 Dewi Euron Griffiths ar y gitâr;soundcloud.com; adalwyd 7 Mai 2017.
 Pôl Williams ar y bâs;
 Glyn Evans ar y drymiau;
-ac unrhyw un arall oedd ar gael ar y noson, fel Llion Gerallt, Daniel Jones, ac Edwin Humphreys.

Roedd y tri cynta' yn gweithio yn atomfa Trawfynydd ar y pryd, a'r ola' yn ffermio a gwerthu teiars.

Y tro cynta iddyn nhw chwarae'n gyhoeddus oedd yn nhafarn Y Wynnes, Blaenau Ffestiniog ar y 26 Gorffennaf 1991, a'r olaf yn Eisteddfod Ryng-gol Bangor (Neuadd JMJ) 1993.

Ymhlith uchafbwyntiau'r grwp mae: sesiwn pedair cân i raglen Ian Gill ar Radio Cymru oddeutu 1991, chwarae teirgwaith mewn  diwrnod yn Eisteddfod yr Wyddgrug; ac ymddangos ar Fideo 9 efo'u cân 'Cwm Cynfal' yn Hydref 1992.

 Sesiwn Radio Cymru 
Wedi'i recordio yn Ionawr 1991 yn Stiwdio Les, talwyd am yr amser stiwdio efo grant o £150 gan yr Ymddiriedolaeth Bop Gymraeg (a sefydlwyd gan gyn-aelodau'r grŵp Doctor). Y bwriad yn wreiddiol oedd rhyddhau'r caneuon ar dâp, ond mi gafodd y band wahoddiad i gyflwyno'r caneuon ar raglen Ian Gill, a chawson nhw mo'u cyhoeddi am bron i chwarter canrif. Y caneuon oedd:
 'Geiriau'
 'Welais i ti ddoe'
 'Melys dy wên'
 'Llys Darfil'.

Ar ôl blynyddoedd o drio cael y tâp digidol yn ôl gan y BBC, mi gafodd un o'u peirianwyr hyd iddo ar hap mewn storfa yn Ebrill 2014. Mae tair o'r caneuon sesiwn ar gael ar Soundcloud.

Aeth Twmcet yn ôl i stiwdio Les ym mis Mai 1992 i recordio dwy gân newydd:
 'Cwm Cynfal'
 'Yn y Gwynt'
ac i Stiwdio Sain i recordio 'Mynd yn ôl i Flaenau Ffestiniog' efo Geraint Lovgreen, ond heblaw am 'Cwm Cynfal' ar Fideo 9, ni welodd y rhain olau dydd.

 Ail-ffurfio 
Pedair blynedd ar ddeg ar ôl rhoi'r gorau iddi, perfformiodd Twm Cetyn unwaith eto mewn gig arbennig yn haf 2007 i ddathlu bod Gŵyl Car Gwyllt, Blaenau Ffestiniog, yn ddeg oed. Yno hefyd oedd nifer o grwpiau eraill Stiniog fel y Mistêcs, Vates, Estella, a'r Anweledig. Disgrifiwyd y noson gan Dewi Prysor, fel "un o'r gigs gorau welodd Blaenau erioed"Gwyl yr Haul", erthygl gan Dewi Prysor, Llafar Bro, Gorffennaf 2007 (rhifyn 353).".

Cyfeiriadau

 Dolenni allanol 
 Llys Darfil ar Soundcloud

Categori:Bandiau Cymraeg
Categori:Sefydliadau 1991
Categori:Dadsefydliadau 1993
Categori:Prosiect Wicipop